ໂດ​ຣຽນອ່ອນ​ກຳ​ລັງ​ລົງ​ມາ​ເປັນ​ ເຮີ​ຣິ​ເຄນ ລະ​ດັບ 1 ຫລັງ​ຈາກພັດ​ຜ່ານ ບາງລັດ ພາກໃຕ້ ຂອງ ສ​ຫລ ແລ້ວ
ສູນ​ກາງ​ເຮີ​ຣິ​ເຄນ​ແຫ່ງ​ຊາດ​ ຫຼື NHC ກ່າວ​ວ່າ​ໃນ​ຕອນ​ເຊົ້າ​ວັນ​ສຸກ​ມື້​ນີ້​ວ່າ “ຈຸດໃຈກາງຂອງ​ເຮີ​ຣິ​ເຄນໂດ​ຣຽນ​ຈະ​ເຄື່ອນ​ຍ້າຍໄປ​ໃກ້ ຫຼື​ເຂົ້າໄປ​ມາ​ຫາ​ຊາຍຝັ່ງທະ​ເລຂອງ ລັດ​ຄາ​ໂຣ​ໄລ​ນາ​ເໜືອ ໃນ​ອີກ​ບໍ່​ເທົ່າ​ໃດ​ຊົວ​ໂມ​ງ​ນີ້.
ເຮີຣິເຄນໂດຣຽນ ໄດ້ອ່ອນກຳລັງລົງມາເປັນເຮີຣິເຄນລະດັບ 1 ໃນວັນສຸກມື້ນີ້ ຫຼັງຈາກ ໄດ້ເຮັດໃຫ້ເກີດມີລົມຫົວກຸດ ຫລື ທໍເນໂດ ແລະນ້ຳຖ້ວມຖະໜົນຫົນທາງຢູ່ໃນລັດຄາ ໂຣໄລນາເໜືອ ແລະຄາໂຣໄລນາໃຕ້ແລ້ວ ຜູ້ປົກຄອງລັດຄາໂຣໄລນາເໜືອ ທ່ານຣອຍ ກຸບເປີ ກ່າວຕໍ່ໂທລຫະພາບ CNN ທີ່ມີ ຫ້ອງການຢູ່ນະຄອນແອັດລັນຕາ, ລັດຈໍເຈຍ ກ່າວວ່າ “ພວກເຮົາຮູ້ວ່າ ພວກເຮົາໄດ້ ຢູ່ໃນສະພາບນີ້ໝົດຄືນມາແລ້ວ ແລະພວກເຮົາກໍຢາກເຫັນຕາເວັນຂຶ້ນໃນຕອນເຊົ້າ ນີ້ຫລາຍເຕັມທີແລ້ວ " ໂດຣຽນກຳລັງເຄື່ອນຍ້າຍດ້ວຍລົມແຮງສຸດໃນລະດັບ 150 ກິໂລແມັດຕໍ່ຊົ່ວໂມງ ສູນກາງເຮີຣິເຄນແຫ່ງຊາດ ຫຼື NHC ກ່າວວ່າໃນຕອນເຊົ້າວັນສຸກມື້ນີ້ວ່າ “ຈຸດໃຈ ກາງຂອງເຮີຣິເຄນໂດຣຽນຈະເຄື່ອນຍ້າຍໄປໃກ້ ຫຼືເຂົ້າໄປມາຫາຊາຍຝັ່ງທະເລຂອງ ລັດຄາໂຣໄລນາເໜືອ ໃນອີກບໍ່ເທົ່າໃດຊົວໂມງນີ້ ” ສູນກາງ NHC ຍັງກ່າວເພີ້ມອີກ ວ່າ “ຈຸດໃຈກາງຂອງມັນໜ້າຈະເຄື່ອນຍ້າຍໄປສູ່ທາງພາກຕາເວັນຕົກສຽງໃຕ້ຂອງ ພາກຕາວວັນອອກສຽງໃຕ້ຂອງເຂດນິວອິງເລີນ (New England) ໃນມື້ແລງນີ້ ແລະໃນຕອນເຊົ້າຂອງວັນເສົາມື້ອື່ນ ແລະຫຼັງຈາກ ນັ້ນກໍຈະຜັດຜ່ານເຂດໂນວາສະ ໂກເຕ່ຍ (Nova Scotia) ຫລືເຂດສາມແຂວງຢູ່ແຄມມະຫາສະໝຸດແອັດລັງຕິກໃນ ການາດາ ໃນຕອນເຊົ້າ ຫຼືຕອນແລງວັນເສົາ ມື້ອື່ນນີ້ ” ຫຼາຍພັນຄົນຢູ່ເກາະບາຮາມັສ ໄດ້ເລີ້ມພາກັນດິ້ນຮົນສ້າງຊີວິດໃໝ່ຄືນຢ່າງເຈັບປວດ ແລະຍາວນານພາຍຫຼັງມີການທຳລາຍຈາກເຮີຣິເຄນໂດຣຽນ ບັນດາທິມຊອກຄົ້ນຫາ ແລະກູ້ໄພສາກົນ ກຳລັງແຍກຍ້າຍກັນອອກໄປຊອກທົ່ວ ເກາະອາໂກ (Abaco) ແລະເກາະບາຮາມັສໃຫຍ່ ຫລື Grand Bahamas ເພື່ອ ຊອກຫາຜູ້ຍັງມີຊີວິດລອດຢູ່ ໃນຕອນແລງວັນພະຫັດວານນີ້ ຈຳນວນໂຕເລກຜູ້ເສຍຊີວິດຢູ່ເກາະບາຮາມັສ ໄດ້ ເພີ້ມຂຶ້ນເຖິງ 30 ຄົນ ລັດຖະມົນຕີກະຊວງສາທາລະນະສຸກບາຮາມັສ, ທ່ານດວນ ແຊນ ກ່າວຕໍ່ອົງການ ຂ່າວເອພີວ່າ ທ່ານຄາດວ່າຈຳນວນໂຕເລກຄົນເສຍຊີວິດອັນນັ້ນ ຈະເພີ້ມ “ສູງຂຶ້ນ ຢ່າງຫລວງຫລາຍ ”